ད་ལྟ་གསར་བཞེངས་ཀྱི་སྐོར་ལ།སྤྱི་ལོ་ལོར་སྐྱབས་མགོན་སྐུ་ཕྲེང་བརྒྱད་པའི་ཡོངས་འཛིན་གྲྭ་ཚང་ཐོས་བསམ་གླིང་གི་དགེ་བའི་བཤེས་གཉེན་ལྷ་སྡེ་དགེ་འདུན་བསྟན་འཛིན་ཚང་གིས་སྐྱབས་མགོན་རིན་པོ་ཆེ་ལ།ལྗོངས་འདིར་བསྟན་པའི་བདག་པོ་སྟོན་པ་བཅོམ་ལྡན་འདས་ཀྱི་སྐུ་འདྲ་ཞིག་བཞེངས་ན་སངས་རྒྱས་ཀྱི་བསྟན་པ་ཡུན་རིང་དུ་གནས་པའི་རྟེན་འབྲེལ་ཡོད་པའི་བཀའ་སློབ་གནང་བ་ལྟར།སྐྱབས་མགོན་སྐུ་ཕྲེང་བརྒྱད་པ་བསྟན་འཛིན་འཇིགས་མེད་སྐལ་ལྡན་མཆོག་གིས་སྟོན་པའི་ལྷ་ཁང་རྟེན་དང་བརྟེན་པ་བསྐྱར་བཞེངས་མཛད།ནང་རྟེན་གྱི་སྐོར་ལ།འོག་ཤོད་དུ།རྒྱུ་སྨན་འདམ་ལས་གྲུབ་པའི་སྟོན་པའི་སྐུ་འདྲ་མཐོ་ཚད་ལ་སྤྱི་ཁྲི་བཅོ་ལྔ་ཅན་དང་།འཁོར་ཤཱ་རིའི་བུ་དང་མོངྒལ་གྱི་བུ་གཉིས་ཀྱི་སྐུ་འདྲ་མཐོ་ཚད་ལ་སྤྱི་ཁྲི་ལྔ་ཅན།གཤམ་དུ་ཉེ་བའི་སྲས་ཆེན་བརྒྱད་ཀྱི་སྐུ་འདྲ་མི་ཚད་ཅན།དེ་རྣམས་ནི་སེང་གཤོང་ཡ་མགོ་དགོན་པའི་གྲྭ་པ་ལྷ་རིས་པ་ཨ་ཁུ་ཡུམ་སྐྱབས་རྒྱལ་གཙོས་དགོན་པ་དེའི་གྲྭ་པ་ལྷ་རིས་པ་འགས་བཞེངས།གཡས་སུ་སྨན་འདམ་ལས་གྲུབ་པའི་རྗེ་ཙོང་ཁ་པ་དང་།གཡོན་དུ་ཡབ་རྗེ་སྐལ་ལྡན་རྒྱ་མཚོའི་སྐུ་འདྲ་མཐོ་ཚད་ལ་སྤྱི་ཁྲི་དགུ་ཅན།དེ་ནི་སེང་གཤོང་ཡ་མགོ་སྡེ་བའི་ལྷ་རིས་པ་བན་དེ་ཚེ་རིང་གིས་བཞེངས།རྒྱབ་ངོས་ཀྱི་ཀུན་དགའ་ར་བའི་ནང་དུ་བཀའ་བསྟན་གཉིས་དང་།རྗེ་ཡབ་སྲས་གསུམ་གྱི་གསུང་འབུམ།འགྲམ་ངོས་གཡས་གཡོན་གྱི་ཀུན་དགའ་ར་བའི་ནང་དུ་གསེར་ཟངས་ལས་གྲུབ་པའི་སྟོན་པའི་སྐུ་འདྲ་ཆིག་སྟོང་ལྷག་དང་།འདབས་ངོས་སུ་ཆོས་རྒྱལ་དང་།རྣམ་སྲས་རྟ་བ་བརྒྱད།དཔལ་མགོན་ཞལ།མགོན་པོ་ཕྱག་དྲུག་པ།རྡོ་རྗེ་གུར་མགོན།དཔལ་ལྡན་དམག་ཟོར་རྒྱལ་མོ་བཅས་ཀྱི་གྱན་ཐང་།བར་ཐོག་ཏུ།དབུས་སུ་སྐྱབས་འགྲོ་ཚོགས་ཞིང་དང་།བླ་མཆོད་ཚོགས་ཞིང་།གཡས་གཡོན་དུ་སྟོན་པའི་འཁྲུངས་རབས་དཔག་བསམ་འཁྲི་ཤིང་གི་གྱན་ཐང་བཞི།ཡབ་རྗེ་འཁྲུངས་རབས།སྨན་བླ་བདེ་གཤེགས་བརྒྱད་བཅས་ཀྱི་གྱན་ཐང་།གནམ་རྒྱན་ངོས་སུ་གསང་འདུས་དང་།བདེ་མཆོགའཇིགས་བྱེད།དུས་འཁོར།ཀུན་རིགརྣམ་སྣང་མངོན་བྱང་།སྨན་བླ།མི་འཁྲུགས་པ་བཅས་ཀྱི་དཀྱིལ་འཁོར་དང་།གཞན་ཐུབ་པ་དམ་ཚིག་གསུམ་བཀོད་དང་།རྡོར་དབྱིངས།རྒྱལ་བ་རྡོ་རྗེ་འཆང་།གསང་བདག་འཁོར་ཆེན།རྟ་མགྲིན་ལྕགས་རལ།རྒྱལ་བ་བསྟན་འཛིན་རྒྱ་མཚོ།བསེ་ཚང་བློ་བཟང་དཔལ་ལྡན།ལམ་རིམ་བླ་བརྒྱུད།གྲུབ་ཆེན་བརྒྱད་ཅུ་རྩ་བཞི།རིགས་གསུམ་མགོན་པོ།ཚེ་ལྷ་རྣམ་གསུམ།སྨན་བླ་བདེ་གཤེགས་བརྒྱད།ལྟུང་བཤགས་ལྷ་སོ་ལྔ།སྒྲོལ་མ་ཉེར་གཅིགའོད་ཟེར་ཅན་མ།ནོར་རྒྱུན་མ།ཕོངས་སེལ་སྒྲོལ་མ།ཛམ་དཀར།ལོ་གྱོན་མ།རང་རྒྱལ་བཅུ་གཉིས་བཅས་ཀྱི་སྐུ་བརྙན།བཀྲ་ཤིས་སྒོ་མང་ནང་དུ་བཀའ་བསྟན་གཉིས་དང་།རྗེ་ཡབ་སྲས་གསུམ་གྱི་གསུང་འབུམ་སོགས་ཆོས་དཔེ་པོད་ཆིག་སྟོང་ལྷགགོས་དྲུབས་དང་ཚོན་བྲིས་ཀྱི་གནའ་དེང་གི་ཐང་ག་མང་པོ།